ตัวที่พักจะเป็นตึกน่าจะสำหรับปล่อยเช่าโดยเฉพาะ มีร้านกาแฟด้านล่าง มี7-11ใกล้ๆ เดิน5-6นาทีถึง ที่พักอยู่ไม่ห่าง bts มาก ประมาณ2กิโลจากที่พัก
ถ้าจะไป bts ไม่แนะนำให้เดิน ต้องเรียกแกร้ป ( หรือจะรอแท็กซี่ก็ได้แต่อาจจะนาน เนื่องจากที่พักอยู่ในซอย ) เรียก Grab bike จากที่พักไปลงสถานี bts ราคา 38บาท ถ้าจะกลับจาก bts มาที่พักให้เรียกแท็กซี่ จากสถานีกลับมาที่พักเสียค่าแท็กซี่ 41บาท
ข้อดี
- ราคาถูกมาก
- อยู่ไม่ไกลตัวเมือง มี bts และ 7-11 ใกล้ๆ
- บริเวณพื้นที่ใช้สอยภายในห้องสะอาด
- เป็นตึกปล่อยเช่า ไม่ใช่คอนโด ตัวตึกน่าจะมีห้องประมาน 8-10ห้อง สำหรับใครที่ไม่ชอบอยู่กับคนเยอะ
- ในห้องมี TV 2 เครื่อง (ใช้ได้อันเดียว) แอร์2ตัว มีหม้อหุงข้าวน้อยๆให้ จานชามมีดให้พร้อม
- ตู้เย็น เครื่องทำน้ำอุ่น ทำงานปกติดี
- ห้องน้ำสะอาดมาก กระจกใหญ่ดี
- มีร้านกาแฟด้านล่าง กับร้านซักผ้า ลงไปใช้บริการได้เลยไม่ต้องไปไกล สะดวกมากๆ
ข้อเสีย
- ตัวบริเวณห้องสะอาดก็จริง แต่แอบมีบางจุดที่สกปรก เช่น ตัวไมโครเวฟมีคราบเขรอะด้านบน ด้านในเปิดมามีกลิ่น , กระจกในห้องน้ำ มุมล่างซ้ายมีน้ำเหลืองๆหยดมาตลอด ต้องเอาทิชชู่มารอง , ในกาต้มน้ำมีน้ำค้างอยู่ ไม่รู้ว่านานแค่ไหนแล้ว
- เช้าๆมีเสียงไก่ สัก7 8โมงเช้า ไก่จะเริ่มขัน ทำให้นอนต่อลำบาก แต่ตัวเราเองตื่น6โมงเลยไม่ค่อยมีปัญหา
- ห้องไม่เก็บเสียง ถ้ามีผู้เข้าพักคนอื่นเดินผ่านมา คุยกัน เราได้ยืนเสียงหมด (แต่เสียงระหว่างห้องไม่ได้ยิน ได้ยินแค่เสียงด้านนอก)
- ลิฟท์แอบมีกลิ่นสังกะสี กลิ่นอับๆ
- ในตึกมีการก่อสร้างแต่งเติมด้านในอยู่ อาจจะมีเสียงบ้างบางที แต่ไม่บ่อย แต่ไม่ได้รับแจ้งมาก่อนตอนจองที่พัก
- ไม่มีไดร์เป่าผม
- ตอนเข้าพักจะมีคนมารับ จะบอกแค่รหัสประตูไม่ได้แนะนำอย่างอื่น อยากให้แนะนำมากกว่านี้ เช่นการทำงานของทีวี หรือเครื่องใช้ในห้อง ข้าวของจานชามอยู่ตรงไหน แต่ไม่ได้อธิบายอะไรเลยแค่มารับแล้วก็ไป
- ไม่ได้รับการตอบกลับเลย ทักไปถามว่า7-11ใกล้ๆอยู่ที่ไหน อ่านแต่ไม่ได้ตอบกลับมา อยากให้ใส่ใจผู้เข้าพักมากกว่านี้ถึงแม้จะเป็นคำถามเล็กๆน้อยๆก็ตาม
- Tv มี2เครื่อง แต่เครื่องหน้าเตียงใช้ไม่ได้ค่ะ ไม่มีกล่อง
โดยรวมเรื่องการบริการ , ความสะอาด ให้ 7.5/10ค่ะ
ส่วนเรื่องทำเลที่ตั้ง ความสะดวก ความคุ้มค่า ให้ 8.5/10 เลยค่ะ